Ma en dogter skenk geboorte – ure ná mekaarAmanda Stephens en haar dogter Haley Buxton by hul babatjies in die hospitaal (Foto: Fox5) ŉ Familie in Georgia in die VSA vier die koms van twee nuwe lede ná ŉ ma en ŉ dogter ure ná mekaar geboorte geskenk het in dieselfde hospitaal. Amanda Stephens (40) se seuntjie, Landon Cash is verlede Woensdag om 09:44 gebore. Landon se suster Haley Buxton (24), het om 12:10 dieselfde dag geboorte geskenk aan haar dogtertjie Aubree Nicole, het Fox 5 Atlanta berig. Die babatjies is by die Tanner Medical Center in Carrolton gebore. Personeel by die hospitaal het gesê dit gaan goed met ma’s en babas. Dit is die eerste keer wat ŉ ma en ŉ dogter op dieselfde dag geboorte skenk by dié hospitaal.